Kiira (etunimi)

**Kiira** on suomalainen naisen etunimi. Kiira on samaa alkuperää kuin kansainvälisemmät nimet **Kira** ja **Kyra**, joita myös käytetään Suomessa.

Nimen eri muodoista Kiraa käytetään etenkin venäjänkielisissä, Kyraa englanninkielisissä maissa. Kaikki kolme muotoa ovat feminiiniversioita  persialaisesta miehen etunimestä Kûrush. Kûrush saattaa merkitä "kauaskatseista", tai nimi voi olla johdos "aurinkoa" merkitsevästä persian sanasta *khur*. Nimen kreikkalainen versio Kyros (Κυρος) puolestaan saattaa liittyä kreikan "valtiasta" merkitsevään sanaan *kyrios* (κυριος).

Elokuuhun 2025 mennessä Suomessa on rekisteröity noin 1&nbsp;820 Kiira-nimen saanutta naista. Kira-nimi puolestaan on annettu noin 1&nbsp;570 naiselle ja alle 20 miehelle, Kyra vain muutamalle kymmenelle. Vuodesta 2015 lähtien Kiiran nimipäivä on ollut 12. elokuuta. Vuonna 2025 lisättiin samalle päivälle suomenkieliseenkin kalenteriin muoto Kira, joka ennestäänkin on esiintynyt Suomen ruotsinkielisessä kalenterissa.

## Tunnettuja Kiiroja, Kiroja ja Kyroja
* Kira Bulten (s. 1973), alankomaalainen uimari
* Kyra Carusa (s. 1995), yhdysvaltalais-irlantilainen jalkapalloilija
* Kyra Condie (s. 1996), yhdysvaltalainen kiipeilijä
* Kira Gluschkoff (s. 1973), suomalainen valokuvaaja
* Kira Grünberg (s. 1993), itävaltalainen seiväshyppääjä
* Kira Hilli (s. 1999), suomalainen balettitanssija ja malli
* Kira Horn (s. 1995), saksalainen maahockeypelaaja
* Kira Ivanova (1963–2001), venäläinen taitoluistelija
* Kira Jarmyš (s. 1989), venäläinen kirjailija ja oppositiotoimija
* Kira Jääskeläinen (s. 1979), suomalais-puolalainen dokumenttiohjaaja
* Kiira Kautto (s. 2005), suomalainen pesäpalloilija
* Kira Kener (s. 1974), yhdysvaltalainen pornonäyttelijä
* Kiira Korpi (s. 1988), suomalainen taitoluistelija
* Kira Kruuti (s. 1998), suomalainen pikajuoksija
* Kyra Kyrklund (s. 1951), suomalainen kouluratsastaja
* Kira Kytölä (s. 1993), suomalainen kolmiloikkaaja
* Kira Miró (s. 1980), espanjalainen näyttelijä
* Kira Muratova (1934–2018), ukrainalainen elokuvaohjaaja, käsikirjoittaja ja näyttelijä
* Kira Marie Peter-Hansen (s. 1998), tanskalainen poliitikko ja europarlamentaarikko
* Kyra Pharao (s. 1971), saksalainen laulaja
* Kira Poutanen (s. 1974), Ranskassa asuva suomalainen kirjailija ja näyttelijä
* Kira Rudyk (s. 1985), ukrainalainen poliitikko
* Kyra Sedgwick (s. 1965), yhdysvaltalainen näyttelijä
* Kiira Väänänen (s. 1999), suomalainen moukarinheittäjä
* Kira Weidle-Winkelmann (s. 1996), saksalainen alppihiihtäjä
* Kiira Yrjänen (s. 2002), suomalainen jääkiekkoilija

## Kuvitteellisia Kiiroja, Kiroja ja Kyroja
* Kira, hahmo *[[Mortal Kombat]]* -tappelupelisarjassa
* Kira, Olivia Newton-Johnin esittämä roolihahmo elokuvassa *[[Xanadu (elokuva)|Xanadu]]*
* Light Yagami, kutsumanimeltään Kira, hahmo japanilaisessa manga-, anime- ja elokuvasarjassa *[[Death Note]]*
* Kyra, Rhona Mitran roolihahmo elokuvassa *[[Beowulf (vuoden 1999 elokuva)|Beowulf]]* (1999)
* Kyra Collins, Mischa Bartonin roolihahmo elokuvassa *[[Kuudes aisti (elokuva)|Kuudes aisti]]* (1999)
* Kiira Lahtinen, helikopterilentäjä tv-sarjassa *[[Salatut elämät]]*
* Kira Nerys, Nana Visitorin esittämä majuri televisiosarjassa *[[Star Trek#Star Trek: Deep Space Nine (DS9)|Star Trek: Deep Space Nine]]*
* Kira Yamato, hahmo animesarjassa *[[Mobile Suit Gundam Seed]]*
* Takuto Kira, hahmo anime- ja mangasarjassa *[[Full Moon wo sagashite]]*

## Lähteet